Abraham

Abraham (griek. Αβρααμ‎; m.heb. אַבְרָהָם‎ [ʔabraːˈhaːm]; arab. إِبرَاهِيْم‎ [ʔib.raː.hiːm]; lat. Abraham) on juudalažuon, kristilližyön da islaman patriarhu. Biblielline hengilö: Terahan poigu, Išmaelan da Isakan ižä. Rabbien kirjalližuos enzimäine kolmes patriarhas (Abraham, Isakku, Juakko). Islamas häi on Ibrahiman (Azaran poigu) verdazennu. Juudalazien, edomalazien da eri arabielazien heimoloin ezi-ižä; enzimäine hengilö, kudamua Biblies kučutah juudalazekse (1. Mois. 14:13). Abraham on kaikkien abrahamalazien uskondoloin uskojien hengelline ezivahnembi. Elaijan aigu Juudalazen bibliellizen hronolougien mugah häi rodihes muailman luadimizespäi 1948 vuonnu, mi juudalazes kalendaris vastuau vuonnu 1813 e. m. a.; häi eli 175 vuottu da kuoli vuonnu 2123 muailman luadimizespäi, mi vastuau vuottu 1638 e. m. a. Ortodoksizen kirikön Septuagintan mugah häi eli 3394-3569 vuozii muailman luadimizespäi, mi vastuau Konstantinopolin aijanlaskun mugah vuozii 2115-1940 e. m. a. Lähtiet